Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Hollandia „EGF/2011/021 NL/Zalco” referenciaszámú kérelme) /* COM/2012/0450 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül, egy rugalmassági mechanizmus révén, legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az EGAA-ból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. 2011. december 28-án Hollandia a Zalco Zeeland Aluminium Company NV vállalatnál és két beszállítójánál (ECL Services Netherlands bv és Start) történt elbocsátásokat követően „EGF/2011/021 NL/Zalco” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2011/021 Tagállam || Hollandia 2. cikk || a) Elsődlegesen érintett vállalat || Zalco Zeeland Aluminium Company NV Beszállítók és az ellátási lánc következő szintjein álló termelők száma || 2 Referencia-időszak || 2011.12.1–2011.12.27. A személyre szabott szolgáltatások kezdetének időpontja || 2012.1.2. A kérelem benyújtásának időpontja || 2011.12.28. A referencia-időszakban elbocsátott munkavállalók száma || 616 A referencia-időszak előtt és után elbocsátott munkavállalók száma || 0 Összes támogatható elbocsátás || 616 Az intézkedés által várhatóan érintett, elbocsátott munkavállalók száma || 616 A személyre szabott szolgáltatásokhoz kapcsolódó kiadások (EUR) || 2 185 145 Az EGAA végrehajtásához kapcsolódó kiadások[3] (EUR) || 113 329 Az EGAA végrehajtásához kapcsolódó kiadások (%) || 4,93 Teljes költségvetés (EUR) || 2 298 474 EGAA-hozzájárulás EUR-ban (65 %) || 1 494 008 1. A kérelmet 2011. december 28-án nyújtották be a Bizottságnak, és 2012. június 18-ig további információkkal egészítették ki. 2. A kérelem az 1927/2006/EK rendelet 2. cikkének a) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások, illetve a globális pénzügyi és gazdasági válság közötti kapcsolat 3. Az elbocsátások, valamint a pénzügyi és gazdasági világválság közötti kapcsolat bizonyítása érdekében Hollandia azzal érvel, hogy az európai alumíniumipart a kereslet hirtelen visszaesése sújtja (2008–2009-ben 25,7 %-kal esett vissza az átlagos uniós alumíniumfelhasználás)[4]. 4. Hollandia érvei szerint a Zalco Zeeland Aluminium Company NV termelése az építőipartól és a közlekedési ágazattól függ (melyek Európában, 2010-ben az alumíniumtermékek fő végfelhasználói piacának 63 %-át tették ki)[5]. A Zalco Zeeland Aluminium Company NV termelésének többségét hengerelés és sajtolás céljára gyártotta. Szinte az összes általa előállított sajtolási tuskót az építőiparban és a közlekedési ágazatban, pontosabban az autóiparban használták fel. 5. Hollandia szerint a Zalco Zeeland Aluminium Company NV-t a keresletnek különösen ebben a két ágazatban – a pénzügyi és gazdasági világválság miatt – bekövetkezett visszaesése sújtotta, ami a nehézségek leküzdésére tett sikertelen kísérletek után 2011 végén a vállalat csődjéhez vezetett. 6. Gazdaságélénkítési tervében[6] a Bizottság elismerte, hogy az EU építőipari ágazatában a válság eredményeként kereslet-visszaesés volt tapasztalható. A rendelkezésre álló adatok[7] igazolják az építőipar jelentős visszaesését: az EU-27 országaiban az építőipar nyolc egymást követő negyedévben (2009. 1. n.é.-től 2010. 4. n.é.-ig) ért el az előző év azonos időszakánál rosszabb eredményt, elsősorban amiatt, hogy csökkentek a lakóépületekbe történő magánbefektetések. 7. A Bizottság már elismerte, hogy mivel Európában az új személygépkocsiknak (tagállamtól függően) 60–80 %-át hitelből vásárolják, a pénzügyi válság, amely a gazdasági visszaesést okozta, különösen nagy csapást jelentett a gépjárműiparra. Az Európai Gépjárműgyártók Szövetsége (ACEA)[8] szerint 2009-ben az Európai Unióban az új gépjárművek iránti kereslet 2008-hoz képest 5,8 %-kal, a válságot megelőző 2007-es évhez képest pedig 13,4 %-kal csökkent[9]. Az EU ezzel a világszinten megfigyelt tendenciát követte, mely szerint az új gépjárművek iránti kereslet 2009-ben 5,6 %-kal csökkent az előző évhez képest[10]. A kereslet visszaesésével szembesülve a gépjárműgyártók még drasztikusabban csökkentették termelésüket. 2009-ben a gépjárműgyártás 2008-hoz képest 17 %-kal, 2007-hez képest pedig 23 %-kal csökkent[11]. Ez a csökkenő tendencia 2010-ben is folytatódott. Az EU-ban 2010 első háromnegyed évében a gépjárműgyártás 14,6 %-kal maradt el a 2008. év hasonló időszakától[12]. 8. Továbbra is helytállóak azok az érvek, amelyeket az autóipart érintő korábbi esetekben[13] sorakoztattak fel, amelyekben az elbocsátásokra a válság közvetlen következményeként került sor. 9. Hollandia hangsúlyozta továbbá, hogy az alumíniumtermelés súlyos visszaesése (2008–2009-ben 21 %-kal esett vissza az átlagos uniós alumíniumtermelés) milyen negatív hatást gyakorolt a Zalco Zeeland Aluminium Company NV bevételeire. 10. A holland hatóságok ezzel összefüggésben végül azt is hozzátették, hogy a Middelburgi Bíróság 2011. december 13-án fizetésképtelennek nyilvánította a Zalco Zeeland Aluminium Company NV vállalatot. Az elbocsátások számának igazolása és a 2. cikk a) pontjában foglalt kritériumok teljesítése 11. Hollandia e kérelmet az 1927/2006/EK rendelet 2. cikkének a) pontjában meghatározott beavatkozási kritériumok alapján nyújtotta be, amelyek szerint az alapból akkor lehet támogatást nyújtani, ha egy négyhónapos időszak alatt egy tagállamban működő vállalattól – beleértve annak beszállítóit és az ellátási lánc következő szintjein álló termelőket – legalább 500 munkavállalót elbocsátanak. 12. A kérelem arra hivatkozik, hogy a rövid, 2011. december 1-jétől 27-éig terjedő referencia-időszakban összesen 616 személyt bocsátottak el (478 személyt a Zalco Zeeland Aluminium Company NV vállalattól, 18 főt az ECL Services Netherlands bv, 120-at pedig a Start nevű beszállítótól). Ezeket az elbocsátásokat a következőképpen vették számításba: a Zalco Zeeland Aluminium Company NV esetében az 1927/2006/EK rendelet 2. cikke (2) bekezdésének harmadik francia bekezdése, az ECL Services Netherlands bv esetében az első francia bekezdés, a Start esetében pedig a második francia bekezdés alapján. Az elbocsátások előre nem látható jellegének bizonyítása 13. A holland hatóságok szerint a nemzetközi környezet kedvezőtlen volt a Zalco Zeeland Aluminium Company NV számára, és előre nem látható módon befolyásolta bevételeit. 14. A Zalco Zeeland Aluminium Company NV vállalat az utolsó három évben a termelési volumene módosításával már tett egy sikertelen kísérletet a pénzügyi és gazdasági világválság hatásának csökkentésére (2009-ben az 592 ipari kemencéjéből 256-ot leállított, majd 2011 első negyedévében 192 kemencét ismét használatba vett). 15. A Zalco Zeeland Aluminium Company NV vállalatot az emelkedő energiaárak is sújtották (különösen 2010 áprilisa és 2011 októbere között). A japán nukleáris katasztrófát követő németországi atomerőmű-bezárások is hozzájárultak a Zalco Zeeland Aluminium Company NV termelési költségeinek további növekedéséhez (melynek 42 %-át teszik ki az energiaköltségek). A Zalco Zeeland Aluminium Company NV vállalat energiaárai (Euro/Mwh) Az elbocsátó vállalatok és a támogatásra jogosult munkavállalók meghatározása 16. A kérelem 616 személy elbocsátására hivatkozik: 478 személyt a Zalco Zeeland Aluminium Company NV vállalattól, 18 főt az ECL Services Netherlands bv, 120-at pedig a Start nevű beszállítótól küldtek el. Várhatóan valamennyi munkavállaló vesz részt az intézkedésekben. 17. A munkavállalók megoszlása a következő: Csoport || Szám || Százalék Férfiak || 593 || 96,27 Nők || 23 || 3,73 EU-állampolgárok || 616 || 100,00 Nem EU-állampolgárok || 0 || 0,00 15 és 24 év közöttiek || 25 || 4,06 25 és 54 év közöttiek || 387 || 62,82 55 és 64 év közöttiek || 115 || 18,67 64 évesnél idősebbek || 89 || 14,45 18. A támogatásra jogosult munkavállalók között 27-en tartós egészségügyi problémával küzdenek vagy fogyatékkal élnek. 19. A foglalkozási csoportok szerinti megoszlás a következő: Csoport || Szám || Százalék Vezetők || 13 || 2,11 Felsőfokú képzettséget igénylő foglalkozások || 32 || 5,19 Technikusok || 273 || 44,32 Irodai foglalkozások || 8 || 1,30 Szolgáltatási és értékesítési foglalkozások || 5 || 0,81 Gépkezelők és -összeszerelők || 262 || 42,53 Egyszerű foglalkozások || 23 || 3,73 20. Az 1927/2006/EK rendelet 7. cikkének megfelelően Hollandia megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 21. Az elbocsátások által érintett terület a Hollandia délnyugati részén található Zeeland NUTS II. szintű régióban található. Zeeland Dél-Holland és Észak-Brabant holland tartományokkal, valamint Nyugat-Flandria, Kelet-Flandria és Antwerpen belga tartományokkal határos. Zeelandnak 381 730 lakosa van (2011. szeptember 30-i adat). Zeeland kisméretű munkaerőpiacnak tekinthető: Hollandián belül periferikus elhelyezkedése, hatalmas víz alatti területekkel rendelkező határrégió jellege és sok szigetre bomló nagy kiterjedése miatt Zeeland megközelíthetősége és a mobilitás meglehetősen korlátozott. 22. A fő érdekelt felek a foglalkoztatási hivatal (UWV Werkbedrijf), az oktatási intézmények (ROC Zeeland és Hogeschool Zeeland), a nagyvállalatok munkaadói szervezetei (BZW: Brabants Zeeuwse Werkgevers), a kis- és középvállalkozások munkaadói szervezetei (MKB Zeeland), a következő szakszervezetek: FNV Bondgenoten, CNV Vakmensen, a Zeeuwse önkormányzati szövetség (Vereniging Zeeuwse Gemeente), az oktatási alapok intézményei (Opleidingsfondsen) és Zeeland tartomány (Provincie Zeeland). Az elbocsátások várható hatása a helyi, a regionális és az országos foglalkoztatásra 23. Az elbocsátott munkavállalók aránylag kis méretű (legfeljebb körülbelül 50 000 lakosú) városokban laknak, így az elbocsátásoknak érezhető a helyi hatása. 24. A regionális munkaerőpiacra gyakorolt hatás várhatóan a munkanélküliség jelentős emelkedése lesz, mivel a betölthető munkahelyek száma már most is korlátozott, és várhatóan tovább csökken. A régióban a meghirdetett állások számához képest nagyon sokan keresnek munkát (2011 novemberében összesen 7 342-en voltak munka nélkül, míg a betölthető állások száma csak 585 volt Zeelandban). 25. A szociális partnerek arra számítanak, hogy az ellátási lánc feljebb, illetve lejjebb lévő szintjein álló vállalatok további munkavállalóit is elbocsáthatják a Zalco Zeeland Aluminium Company NV csődjének közvetlen következményeként. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása 26. Az alábbiakban a javasolt intézkedések felsorolása következik; ezek az intézkedéstípusok összehangolt csomagot képeznek, amely a munkavállalók munkaerőpiacra történő visszailleszkedését célzó, személyre szabott szolgáltatásokból áll: – A folyamattal kapcsolatos egyéni tanácsadás (személyes felvétel). Ez a tevékenység egy, a fizetésképtelenségről tartott általános gyűléssel kezdődött. Ezt 2012 januárjában 14 általános jellegű műhelyfoglalkozás követte, amelyeken valamennyi elbocsátott munkavállaló részt vehetett, és amelyek célja a munkavállalók egyéni végzettségi és készségprofiljának összeállítása, valamint készségeik tanúsítása volt. A folyamattal kapcsolatos egyéni tanácsadásnak része a további oktatással és képzéssel kapcsolatos tanácsadás annak érdekében, hogy az álláskeresőket kompetenciáik fejlesztésére ösztönözzék a munkaerőpiacon. Ennek az intézkedésnek a keretében azt is megbeszélték, hogy a Mobiliteitscentrum szolgálatában álló többi eszköz közül mi áll rendelkezésre és mit lehet igénybe venni, úgy mint műhelyfoglalkozásokat, amelyek például állások megpályázására, egyéni vállalkozásra készítenek fel, tanulással és munkával kapcsolatban adnak tanácsot stb. A tanácsadást egy kezdő felvételi nyomtatványon, valamint az intézkedés végén digitális jelentés formájában rögzítik, ami hasznos betekintést nyújt majd mind az álláskeresőnek, mind a tanácsadóknak. – Pályaorientációs tanácsadás/felmérés: Ennek az intézkedésnek a keretében a szerzett kompetenciák elismerésének rendszerének segítségével összevetik az elbocsátott munkavállalók tudását és készségeit a munkaerő-piaci igényekkel[14]. A szerzett kompetenciák elismerésének eredménye egy „tapasztalatbizonyítvány”, amely az adott személy tudását és képességeit igazolja. Ezt a tudást és tapasztalatot vetik össze egy olyan nemzeti normával, mint amit a középfokú szakoktatás, a felsőfokú szakoktatás vagy az ipar esetében is alkalmaznak. Ez az intézkedés abban segít a munkavállalóknak, hogy a megszerzett bizonyítványokkal megfelelő új állást találjanak. – Képzés és átképzés: A tanácsadás és értékelés után a szolgálat kidolgozza az oktatással kapcsolatos tanácsokat a további teendők érdekében. Ennek a tanácsadásnak az alapján készítik el a munkavállalók számára az egyéni fejlesztési terveket. Az egyéni fejlesztési tervvel kapcsolatos képzés során javaslatot tehetnek olyan állásra, amelynek a betöltéséhez oktatásban vagy átképzésben való részvételre lehet szükség. A képzési programok többsége az ágazatban elérhető legmagasabb szintű képzési programnak számító, a középfokú szakképzés 3. szintjén folyó gépkezelő- és művezetőképzés. Az átképzéseket többnyire egy héttől hat hónapig terjedő időtartamú tanfolyamok formájában fogják felkínálni. Minden résztvevő bizonyítványt kap a tanfolyam elvégzéséről. – Az újbóli elhelyezkedés esélyének javítására (outplacement) irányuló szolgáltatások: Ezeket a szolgáltatásokat egyénileg és csoportosan is lehet nyújtani. Az újbóli elhelyezkedés esélyének javítása érdekében nyújtott támogatást, amely a profil elkészítését és az álláskereséshez nyújtott támogatást foglalja magában, a résztvevők kompetenciáinak és készségeinek megfelelően az egyéni igényekhez fogják alakítani, figyelembe véve a munkaerőpiac aktuális igényeit. – Vállalkozásösztönzés: Az intézkedés alapjául szolgáló elképzelés egy olyan támogatási program kialakítása, amely segítséget nyújt az elbocsátott munkavállalóknak ahhoz, hogy vállalkozóvá váljanak. Hollandia úgy véli, hogy ehhez új vállalkozói szemléletre van szükség, amelynek olyan kérdésekkel is foglalkoznia kell, mint a jelenlegi gazdasági válság, a klímaváltozás, a természeti erőforrások kiaknázása, a társadalmi sokféleség és a vállalatok társadalmi felelősségvállalása. Maga a program olyan, támogató emberek és eszközök segítségével végrehajtott üzleti tevékenységek strukturált sorozata, amelyek célja egy új vállalkozás sikeres elindítása. A kurzus hetente megoldandó feladatokat foglal magában. Minden héten két óra előadásra és tanácsadásra is sor kerül. A tanácsadó olyan, az üzleti életben járatos személy (vagy a kereskedelmi kamara dolgozója), aki a munkavállaló mentorának vagy olyan szakértő szerepét fogja betölteni, akihez fordulni lehet. – Az idősebb munkavállalók ösztönzését célzó intézkedések: Ezek az intézkedések abban segítenek, hogy a munkavállalók meg tudják őrizni önbecsülésüket és azt az érzést, hogy megbecsült és hasznos tagjai a munkaerőpiacnak. A műhelyfoglalkozásokon és képzéseken a magán-, helyi, regionális és országos kezdeményezésekre és tanulási lehetőségekre vonatkozó gyakorlati példákat az idősebb munkavállalók sajátos igényeihez és profiljához párosítják. Ezek a példák gyakorlati rálátást biztosítanak a résztvevőknek, és segíthetnek nekik megérteni, hogy mik az erősségeik, illetve mik a munkaerőpiac jelenlegi kihívásai. A munkavállalóknak meg kell tanulniuk, hogy tapasztalataikra alapozva miként kezeljék az új feladatokat, például oktatóként vagy konzulensként, és eszerint miként járjanak el. Lehetséges, hogy egy olyan további programot is összeállítanak, amelynek keretében egy oktató vagy tanácsadó egyéni orientációt és tanácsadást tart egy új munkakörnyezetbe való beilleszkedéssel kapcsolatban. 27. A kérelemben az 1927/2006/EK rendelet 3. cikke szerint feltüntetett, az EGAA végrehajtásához kapcsolódó kiadások irányítási és ellenőrzési, valamint tájékoztatási és népszerűsítési tevékenységeket takarnak. 28. A holland hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A holland hatóságok az összköltséget 2 298 474 EUR-ra, ebből a személyre szabott szolgáltatásokhoz kapcsolódó kiadásokat 2 185 145 EUR-ra, az EGAA végrehajtásához kapcsolódó kiadásokat pedig 113 329 EUR-ra (az összköltség 4,93 %-ára) becsülik. Az EGAA-ból igényelt teljes hozzájárulás összege 1 494 008 EUR (az összköltségek 65 %-a). Intézkedések || A támogatásra jogosult munkavállalók becsült száma || Becsült költségek (egy támogatásra jogosult munkavállalóra) (EUR) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Személyes felvétel || 616 || 139[15] || 85 800 Pályaorientációs tanácsadás/felmérés || 150 || 2 153 || 322 950 Képzés és átképzés || 250 || 4 108 || 1 027 000 Az újbóli elhelyezkedés esélyének javítására (outplacement) irányuló szolgáltatások || 75 || 4 217 || 316 275 Vállalkozásösztönzés || 30 || 1 844 || 55 320 Az idősebb munkavállalók ösztönzését célzó intézkedések || 100 || 3 778 || 377 800 Az összes személyre szabott szolgáltatás részösszege || || 2 185 145 Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 0 Irányítás || || 28 332 Tájékoztatás és népszerűsítés || || 28 332 Ellenőrzési tevékenységek || || 56 665 Az EGAA végrehajtásához kapcsolódó kiadások részösszege || || 113 329 Becsült költségek összesen || || 2 298 474 EGAA-hozzájárulás (az összköltségek 65 %-a) || || 1 494 008 29. Hollandia megerősíti, hogy a fent ismertetett intézkedések kiegészítik a strukturális alapok által finanszírozott intézkedéseket, és megelőzi a kettős finanszírozást. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja 30. Hollandia 2012. január 2-án kezdte meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 31. A javasolt kérelmet 2011. december 15-én megvitatták a fenti 22. pontban említett szociális partnerekkel. 32. A szociális partnerek is részt fognak venni a Zalco Munkaügyi Központban (Mobiliteitscentrum Zalco – MCZ), ami a zeelandi munkaerőpiacon aktív felek –a munkavállalói szervezetek (FNV, CNV, Union), a munkaadói szervezetek (a brabanti és zeelandi munkaadók szövetsége és az SMB), a zeelandi önkormányzatok (melyeket régiónként egy önkormányzat képvisel), az oktatási intézmények (regionális oktatási intézmények és a Zeelandi Főiskola), a munkavállalói biztosítási intézet és Zeeland tartomány – kollektív kezdeményezése. Zeeland tartomány vezetői szinten tartja a kapcsolatot a szociális partnerekkel az MCZ szervezésével kapcsolatban. 33. A holland hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 34. Az 1927/2006/EK rendelet 6. cikkében foglalt kritériumok tekintetében a holland hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalatok vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 35. Hollandia tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alap (ESZA) finanszírozását is irányítják és ellenőrzik. Hollandia kialakított és 2009. július 15-én közzé is tett egy rendszert, amely magában foglalja az EGAA-rendelet fő feltételeit. A Zalco kérelmével összefüggésben Zeeland tartomány, valamint a szociális ügyekért és foglalkoztatásért felelős miniszter (SZW = Sociale Zaken en Werkgelegenheid) megállapodást fog kötni, amelynek értelmében Zeeland tartomány köteles lesz áttekinthetően megszervezett és ellenőrizhető közigazgatási nyilvántartást vezetni. A nyilvántartást a minisztérium ügynöksége (Agentschap SZW) fogja auditálni. Finanszírozás 36. Hollandia kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 1 494 008 EUR, amely az összköltségek 65 %-át teszi ki. A Bizottság által az alap terhére javasolt forrásallokáció a Hollandia által szolgáltatott információkon alapul. 37. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 38. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére. 39. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 40. A Bizottság a 2012. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 41. A kérelemben igényelt 1 494 008 EUR összegre az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Hollandia „EGF/2011/021 NL/Zalco” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[16] és különösen annak 28. pontjára, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[17] és különösen annak 12. cikke (3) bekezdésére, tekintettel az Európai Bizottság javaslatára[18], mivel: (1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben. (2) A 2009. május 1-jétől 2011. december 30-ig benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat. (3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (4) Hollandia a Zalco Zeeland Aluminium Company NV vállalatnál és két beszállítójánál (ECL Services Netherlands bv és Start) történt elbocsátásokra tekintettel, 2011. december 28-án az EGAA igénybevételére irányuló kérelmet nyújtott be, 2012. június 18-ig pedig további információval egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 494 008 EUR rendelkezésre bocsátására tesz javaslatot. (5) Az EGAA-t tehát igénybe kell venni a Hollandia által benyújtott kérelem alapján történő pénzügyi hozzájárulás folyósítása érdekében, ELFOGADTÁK EZT A HATÁROZATOT: 1. cikk Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból (EGAA) 1 494 008 EUR összeget vesznek igénybe kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. Az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az 1927/2006/EK rendelet 3. cikkének harmadik bekezdése szerint. [4] Az Eurostattól származó statisztikák (PRODCOM és COMEXT adatok) szerepelnek a „Competitiveness of the EU Non-ferrous Metals Industries” (Az EU szinesfémágazatainak versenyképessége) című záró jelentésben– Keretszerződés alapján készült tanulmányok az ágazatok versenyképességének felmérésére – Európai Bizottság, Vállalkozáspolitikai és Ipari Főigazgatóság – 2011. április 5. [5] Európai Alumínium Szövetség (www.alueurope.eu). [6] A Bizottság közleménye az Európai Tanácsnak - Az európai gazdasági fellendülés terve, COM(2008) 800 végleges, 2008.11.26. [7] Eurostat közlemény: euromutatók – Építőipari termelés. [8] http://www.acea.be. [9] ACEA – "Nyilvántartásba vett új járművek gyártó és járműkategória szerint (a kibővített Európában)” című statisztika – 2007–2009. [10] ACEA - The automobile industry pocket guide (autóipari zsebkönyv) (2010). [11] ACEA – Az Európai Unió gazdasági jelentése (2010. március). [12] ACEA – Az Európai Unió gazdasági jelentése (2011. július). [13] EGF/2010/002 Cataluña Automoción, COM(2010)453 végleges, EGF/2010/004 Wielkopolskie, COM(2010)616 végleges, EGF/2010/031 GM Belgium COM(2011)212 végleges, EGF/2011/003 Arnsberg és Düsseldorf COM(2011)447 végleges és EGF/2011/005 PT/Norte-Centro Automotive COM(2011)664 végleges. [14] http://www.kenniscentrumevc.nl/ [15] A tagállam által a munkavállalóknak nyújtott támogatás becsült költsége valójában 139,2857 EUR. A táblázatban való bemutatás leegyszerűsítése érdekében az összeget lekerekítettük, a tagállam által az intézkedés becsült költségeként kalkulált összeget azonban nem módosítottuk. [16] HL C 139., 2006.6.14., 1. o. [17] HL L 406., 2006.12.30., 1. o. [18] HL C […], […], […]. o.